Doris Day

Doris Dei (Doris Day), vardas gimimo metu Doris Mary Kapelhof (Doris Mary Kappelhoff), g. 1922 m. balandžio 3 d. – 2019 m. gegužės 13 d.) – amerikiečių aktorė, dainininkė ir gyvūnų gerovės aktyvistė. Savo karjerą pradėjo 1939 m. kaip bigbendo dainininkė, komercinės sėkmės sulaukė 1945 m. su dviem įrašais „Sentimentali kelionė“ (Sentimental Journey) ir „Mano svajonės tampa vis geresnės“ (My Dreams Are Getting Better All the Time), kuriuos įrašė kartu su Les Brown & His Band of Reown. Vėliau kolektyvą paliko ir pradėjo intensyvią solinę karjerą. 1947–1967 m. įrašė daugiau nei 650 dainų.

Dei buvo viena didžiausių šeštojo–septintojo dešimtmečio Holivudo kino žvaigždžių. Dei kino karjera prasidėjo klasikinės holivudo eros metu, jai suvaidinus kino juostoje „Romantika atviroje jūroje“ (1948 m.) Vėliau vaidino daugelio žanrų filmuose, įskaitant miuziklus, komedijas, dramas ir trilerius. Atliko pagrindinį vaidmenį filme „Calamity Jane“ (1953 m.), kartu su Džeimsu Stiuartu vaidino Afredo Hičkoko filme „Žmogus, kuris žinojo per daug“ (1956 m.) Labiausiai išgarsėjo filmuose, kuriuose vaidino kartu su Roku Hadsonu, tarp jų – 1959 m. „Pagalvės pokalbis“, už kurį buvo nominuota „Oskarui“ už geriausią aktorę. Taip pat dirbo kartu su Džeimsu Garneriu filmuose „Move Over, Darling“ (1963 m.) ir „The Thrill of It All“ (1963 m.) bei įvairiuose filmuose vaidino kartu su Klarku Geiblu, Keriu Grantu, Džeimsu Kegniu, Deividu Nivenu, Džindžer Roberts, Džeku Lemonu, Frenku Sinatra, Kirku Daglasu, Lorin Bekol ir Rodu Teiloru. 1968 m. baigusi kino karjerą ir trumpam pasitraukusi iš savo populiarumo viršūnės vaidino savo pačios televizinėje komedijoje „The Doris Day Show“ (truko 1968–1973 m.)

1989 m. ji buvo apdovanota Auksiniu gaubliu ir Sesilo B. DeMilio apdovanojimu už viso gyvenimo nuopelnus kinui, o 2004 m. – Prezidento laisvės medaliu (apdovanojo Džordžas Bušas). 2008 m. ji gavo „Grammy“ apdovanojimą už viso gyvenimo nuopelnus ir „Legendos“ apdovanojimą iš dainininkų draugijos. 2011 m. buvo apdovanota Los Andželo kino kritikų asociacijos apdovanojimu už karjeros pasiekimus. 2004 m. išleido 29-ąjį studijinį albumą „Mano širdis“ (My Heart), kuris Jungtinėje Karalystėje tapo Top 10 albumu.

1978 m. įkūrė savo vardo gyvūnų fondą, o 1987 m. įkūrė gyvūnus ginančią ir lobizmu užsiimančią organizaciją. Pati Dei aktyviai prisidėjo prie to, kad JAV Kongresas įstatymais užtikrintų gyvūnų gerovę daugelyje sričių. Susidomėti gyvūnų gerove paskatino gyvūnų išnaudojimas filmuojant kino juostą „Žmogus, kuris žinojo per daug“.

 Filmografija 
Žemiau pateikiamas Doris Dei vaidmenų sąrašas filmuose. Taip pat Doris buvo pasirodžiusi daugybėje televizijos laidų.
 Metai Pavadinimas Vaidmuo 1948 Romance on the High Seas Georgia Garrett 1949 My Dream Is Yours Martha Gibson 1949 It's a Great Feeling Judy Adams 1950 Young Man with a Horn Jo Jordan 1950 Tea for Two Nanette Carter 1950 Jan Wilson 1951 Storm Warning Lucy Rice 1951 Lullaby of Broadway Melinda Howard 1951 On Moonlight Bay Marjorie „Marjie“ Winfield 1951 I’ll See You in My Dreams Grace LeBoy Kahn 1951 Starlift pačią save 1952 Aimee Alexander 1952 April in Paris Ethel  „Dynamite“ Jackson 1953 By the Light of theSilvery Moon Marjorie „Marjie“ Winfield 1953 Calamity Jane Calamity Jane 1954 Lucky Me Candy Williams 1955 Young at Heart Laurie Tuttle 1955 Love Me or Leave Me Ruth Etting 1956 Josephine Conway „Jo“ McKenna 1956 Julie Julie Benton 1957  Katherine „Babe“ Williams 1958 Teacher’s Pet Erica Stone 1958 Isolde Poole 1959 It Happened to Jane Jane Osgood 1959 Pillow Talk Jan Morrow 1960 Please Don’t Eat  the Daisies Kate Robinson Mackay 1960 Midnight Lace Kit Preston 1961 Lover Come Back Carol Templeton 1962 That Touch of Mink Cathy Timberlake 1962 Billy Rose's Jumbo Kitty Wonder 1963 Beverly Boyer 1963 Move Over, Darling Ellen Wagstaff Arden 1964 Send Me No Flowers Judy Kimball 1965 Do Not Disturb Janet Harper 1966 Jennifer Nelson 1967 Caprice Patricia Foster 1967 Josie Minick 1968 Where Were You When the Lights Went Out? Margaret Garrison 1968 With Six You Get Eggroll Abby McClure

 Diskografija 
Doris Dei išleido šiuos studijinius albumus:

 You’re My Thrill (1949)
 Young Man with a Horn (1950)
 Tea for Two (1950)
 Lullaby of Broadway (1951)
 On Moonlight Bay (1951)
 I’ll See You in My Dreams (1951)
 By the Light of the Silvery Moon (1953)
 Calamity Jane (1953)
 Young at Heart (1954)
 Love Me or Leave Me (1955)
 Day Dreams (1955)
 Day by Day (1956)
 The Pajama Game (1957)
 Day by Night (1957)
 Hooray for Hollywood (1958)
 Cuttin' Capers (1959)
 What Every Girl Should Know (1960)
 Show Time (1960)
 Listen to Day (1960)
 Bright and Shiny (1961)
 I Have Dreamed (1961)
 Duet (1962)
 You’ll Never Walk Alone (1962)
  Billy Rose’s Jumbo (1962)
  Annie Get Your Gun (1963)
 Love Him (1963)
 The Doris Day Christmas Album (1964)
 With a Smile and a Song (1964)
 Latin for Lovers (1965)
 Doris Day's Sentimental Journey (1965)
 The Love Album (įrašytas 1967 m., išleistas 1994 m.)
 My Heart (su 8 1985 m. įrašytomis, bet neišleistomis dainomis; albumas išleistas 2011 m.)

 Šaltiniai 

Kategorija:JAV dainininkai
Kategorija:JAV aktoriai
Kategorija:JAV aktyvistai